61979CO0024_EL
Διάδικοι
Σκεπτικό της απόφασης
Διατακτικό
Διάδικοι
Στήν υπόθεση 24/79 — Δικαστικά έξοδα
DOMINIQUE NOELLE OBERTHUER
κατά
ΕΠΙΤΡΟΠΗΣ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
Σκεπτικό της απόφασης
1 Τό άρθρο 73 τού κανονισμού διαδικασίας ορίζει οτι θεωρούνται ως έξοδα πού δύνανται νά αναζητηθούν, εκτός τών ποσών πού οφείλονται στούς μάρτυρες καί πραγματογνώμονες καί τών εξόδων πού αναφέρονται στό άρθρο 72, «τά αναγκαία έξοδα στά οποία υπεβλήθησαν οι διάδικοι λόγω τής δίκης καί ιδίως τά έξοδα μετακινήσεως καί διαμονής καί η αμοιβή τών εκπροσώπων, συμβούλων ή δικηγόρων» .
2 Από τήν ανωτέρω διάταξη προκύπτει οτι κατά κανόνα τά αποδοτέα έξοδα μετακινήσεως καί διαμονής ειναι κυρίως εκείνα, στά οποία υπεβλήθη ο εκπρόσωπος, ο σύμβουλος ή δικηγόρος τού προσφεύγοντος . Εν τούτοις, δύνανται επίσης νά αναζητηθούν καί τά έξοδα, στά οποία υπεβλήθη ο ίδιος ο προσφεύγων, άν η παρουσία του κατά τήν επ’ ακροατηρίου συζήτηση ειναι αναγκαία στήν δίκη .
3 Αυτή η περίπτωση δύναται νά συντρέχει άν η αυτοπρόσωπη εμφάνιση τού προσφεύγοντος επιβάλλεται, διότι διετάχθη από τό Δικαστήριο ή διότι η επ’ ακροατηρίου συζήτηση έχει αφιερωθεί στήν εξέταση μαρτύρων γιά περιστατικά στά οποία συμμετέσχε ο προσφεύγων ή ακόμη διότι τά γεγονότα στά οποία ενεπλάκη ειναι εξαιρετικώς πολύπλοκα καί ευρίσκονται στό επίκεντρο τής ενώπιον τού δικαστού προφορικής διαδικασίας .
4 Από τίς εν λόγω περιπτώσεις καμμία δέν συντρέχει εν προκειμένω . Πράγματι, τά αναγκαία στοιχεία γιά τήν επίλυση τής διαφοράς περιέχονται κατά μεγάλο μέρος στόν ατομικό φάκελο τού ενδιαφερομένου υπαλλήλου καί στά έγγραφα πού αφορούν τήν διαδικασία προαγωγών στόν βαθμό Β 2 γιά τό 1978 .
5 Υπ’ αυτές τίς συνθήκες, η αίτηση πρέπει νά απορριφθεί .
Διατακτικό
Διά ταύτα
ΤΟ ΔΙΚΑΣΤΗΡΙΟ ( πρώτο τμήμα )
διατάσσει :
Απορρίπτει τήν αίτηση μέ τήν οποία ζητείται νά συμπεριληφθούν στά αποδοτέα δικαστικά έξοδα καί τά έξοδα μετακινήσεως καί διαμονής στό Λουξεμβούργο, λόγω τής αυτοπροσώπου εμφανίσεως τής προσφευγούσης κατά τήν επ’ ακροατηρίου συζήτηση .